ཇར་མན་རྒྱལ་ས་རྦར་ལིན་གྱི་རྒྱུན་འགྲོའི་ཇ་ཁང་ཞིག་གི་ནང་།སྔ་དྲོ་གནམ་མཁའ་སྔོ་སང་ངེ།ཉི་མའི་དྲོད་ཀྱིས་ཕྱོགས་མཚམས་འདྲ་མིན་གྱི་འགྲིམ་འགྲུལ་བ་རྣམས་འཛུམ་དམུལ་དམུལ་གྱི་རང་སྒོས་ཀྱི་ལམ་བཞུགས་པའི་སྐབས་ཤིག་ལ།རང་རྒྱུད་ཀྱི་འབྱུང་ཁམས་ཆ་མཉམ་ཞིང་ལུས་ཁམས་དལ་གྱི་གནས་པ་དང་།རྩོལ་བ་མེད་པའི་སེམས་ལྷོད་ཅིང་གནས་པའི་ངང་དེ་ནས་བླ་མ་ཁྱེད་ཉིད་དྲན་གདུང་དད་པའི་ཆུ་མིག་ཞིག་སྙིང་ནས་བརྡོལ་ཏེ།དགའ་སྤྲོའི་རྦ་རླབས་ཀྱི་འོད་ཟེར་མཁའ་ལ་འཕོས་པ་ལ་བརྟེན་ནས་བཅོས་མིན་བརྩེ་བའི་ཚིག་གི་ཆུ་རིས་ཐོལ་གྱིས་བྱུང་བ་རྣམས་རང་གི་དྲན་རྟེན་དུ་བཀོད་པའི་དགེ་བ་འདི་ཡིས་འགྲོ་བ་གཞན་གྱི་བླ་སློབ་གྱི་འབྲེལ་བ་མི་ཉམས་ཤིང་དམ་ཚིག་གཙང་མ་མཐར་རུ་ཕྱིན་པའི་སྨོན་འདུན་ཡང་ནས་ཡང་དུ་ཞུའོ།།།།